รบกวนสอบถามค่ะ เคยตรวจพบว่ามีเชื้อ h.pylori ในกระเพาะอาหาร คุณได้ให้ยาฆ่าเชื้อแล้ว ถ้าเราอยากตรวจว่ายังมีเชื้อ h.pylori อยู่หรือไม่ มีวิธีการตรวจแบบใดบ้างคะ ขอบค่ะ
สวัสดีค่ะ H. Pylori (Helicobacter Pylori) หรือเชื้อเอชไพโลไร เป็นเชื้อแบคทีเรียชนิดหนึ่ง เมื่อเข้าสู่ร่างกายจะอาศัยอยู่ภายในระบบทางเดินอาหาร มักไม่ก่อให้เกิดอันตราย แต่ในบางกรณีการติดเชื้อชนิดนี้อาจส่งผลให้เกิดแผลในกระเพาะอาหารและลำไส้ และอาจกลายเป็นมะเร็งกระเพาะอาหารวิธีการตรวจว่ามีเชื้อตัวนี้อยู่หรือไม่ ได้แก่-การตรวจเลือด เป็นการตรวจหาสารภูมิต้านทานที่ร่างกายสร้างขึ้นมาเพื่อต่อสู้กับเชื้อ วิธีนี้จำเป็นต้องใช้ผลจากการตรวจด้วยวิธีอื่น ๆ วินิจฉัยร่วมด้วย-การตรวจลมหายใจ ผู้ป่วยต้องรับประทานสารที่มีส่วนประกอบของโมเลกุลคาร์บอน จากนั้นแพทย์จะให้ผู้ป่วยหายใจใส่ถุง แล้วนำตัวอย่างลมหายใจไปตรวจหาร่องรอยของการติดเชื้อ-การตรวจอุจจาระ เป็นการเก็บตัวอย่างอุจจาระเพื่อตรวจหาสารภูมิต้านทานต่อเชื้อดังกล่าว-การเก็บตัวอย่างเนื้อเยื่อในระบบทางเดินอาหาร แพทย์จะสอดอุปกรณ์ที่มีกล้องขนาดเล็กติดอยู่บริเวณส่วนปลายเข้าไปทางปากเพื่อตรวจดูความผิดปกติของระบบทางเดินอาหาร ในบางกรณีอาจมีการเก็บตัวอย่างเนื้อเยื่อในช่องท้องเพื่อนำมาตรวจหาเชื้อร่วมด้วยแนะนำปรึกษาแพทย์ผู้ดูแลอีกครั้งเกี่ยวกับวิธีการตรวจ หากเคยตรวจมาแล้ว แพทย์ก็อาจจะใช้วิธีเดิมค่ะ ควรรับประทานยาฆ่าเชื้อที่แพทย์จ่ายมาให้หมด และกลับไปติดตามอาการตามนัด